Ta' kuljum il-karozzi tal-linja qed jiġu ffumugati
Biex titneħħa kull traċċa possibli tal-Coronavirus, fil-ħemda tal-lejl, Transport Malta qed jiffumigaw il-karozzi tal-linja li jintużaw waqt is-servizz tat-trasport pubbliku matul il-ġurnata. Dan qed isir kuljum biex tonqos il-probabiltà li jinxtered il-virus bejn il-passiġieri. S'issa ġew iffumugati mal-41,000 karozza tal-linja, filwaqt li qed isir ukoll tindif regolari tal-vened tal-karozzi tal-linja. Wara ġurnata twila ta' servizz, kull karozza tal-linja użata qed tgħaddi minn proċess rigoruż ta' fumigazzjoni li jibda fid-disgħa u nofs ta' filgħaxija u jibqa' sejjer matul il-lejl għal 7 sigħat. Dan il-proċess iseħħ kuljum fil-Park and Ride tal-Furjana u l-Marsa, fiċ-Ċirkewwa u fir-Rabat, Għawdex. Mill-bidu tal-pandemija s'issa, il-Ministeru tat-Trasport flimkien ma' Malta Public Trasport iffumugaw mal-41,000 karozza tal-linja bi spiża totali ta' €313,000. Apparti l-fumigazzjoni tal-karozzi tal-linja nfushom, qed isir ukoll tindif tal-vened tal-karozzi tal-linja. Ivan Pierre Vella Senior Manager tat-Trasport Pubbliku fi ħdan Trasport Malta qal li qed jittieħdu numri ta' miżuri biex tonqos il-probabiltà li jinxtered il-virus bejn il-passiġġieri. "Saru affarijiet oħra li fitlers tal-air condition tnaddfu ħafna aħjar milli kienu jintaddfu qabel, bi proċess iktar rigoruż. Inbidlu anke l-filters għal tal-apposta biex tintaqqas l-inċidenża, naqqasna n-numri ta' persuni li jistgħu joqogħdu bilwieqfa fuq tal-linja, u l-pagament qed isir bil-card hemm ukoll dividers bejn id-driver u l-passiġiera u allura qed tiproteġġi kemm ix-xuffier u kif il-passiġġier." Is-Sur Vella fakkar li l-użu tal-maskra fuq tal-linja huwa obbligatorju f'kull ħin u kull mument. Qal li hija essenzjali li tintilbes għall-ġid ta' kulħadd. "Qed isiru spezzjonijiet għal għarrieda mhux neċċesarjament fuq kull tal-linja li se titla' se ssib lil xi ħadd iżda għal għarrieda u jekk bniedem jinqabad se jkollu jħallas din il-multa." Permezz tal-avviż legali li daħal fis-seħħ il-ġimgħa l-oħra kull min jinqabad mingħajr maskra fi ħwienet, l-ajurport, il-vapur tal-gozo channel u t-trasport pubbliku jista' jeħel multa ta' mitt ewro. Jekk il-persuna tammetti quddiem il-Kummissarju tal-Ġustizzja l-penali titnaqqas għal €50 għax il-każ ma jkollux għalfejn imur il-Qorti.